உத்திரபிரதேச மாநிலத்தில் இதற்கு முன் நடந்த பிரச்சார கூட்டங்களில் கலந்து கொண்ட பா.ஜனதா பிரதமர் வேட்பாளர் ராமர் கோவில் விவகாரம் குறித்து பேசுவதை தவிர்த்து வந்தார்.இந்நிலையில் இன்று நடந்த பொதுக் கூட்டத்தில் பேசிய மோடி, ராமர் கோவில் விவகாரத்தை மறைமுகமாக தொட்டுப் பேசினார். வரும் பாராளுமன்ற தேர்தலில் சரியான வேட்பாளரை தேர்ந்தெடுப்பதன் மூலம் "ராம ராஜ்ஜியத்தை" மீண்டும் கொண்டு வரலாம் மேலும் இம்மாநில மக்களின் மீது எனக்கு நம்பிக்கை உள்ளது. உங்களின் முன்னோர்கள் இங்கு ராம ராஜ்ஜியத்தை நிறுவியுள்ளனர். ராம ராஜ்ஜியம் என்பது உங்கள் ராஜ்ஜியம். எனவே அதை மறுபடியும் நிறுவ நீங்கள் முன்வரவேண்டும்.